സത്യാനന്ദ സരസ്വതി , കുമ്മനം രാജശേഖരൻ ഇവരുടെ നേതൃത്വത്തിൽ ഏപ്രിൽ 14 നു നടത്തിയ നാമജപയാത്രയോടെ പ്രക്ഷോഭ പരിപാടികൾ ആരംഭിച്ചു.ഏപ്രിൽ 24 ന് ഹിന്ദു സംഘടനാ പ്രതിനിധികളുടെ യോഗം പി. കേരളവർമ്മ രാജയുടെ അദ്ധ്യക്ഷതയിൽ തിരുവനന്തപുരം പൂർണ്ണ ഹോട്ടൽ ആഡിറ്റോറിയത്തിൽ നടന്നു.പി. പരമേശ്വരൻ , ദേവസ്വം പ്രസിഡന്റ് റ്റി.എൻ. ഉപേന്ദ്രനാഥക്കുറുപ്പ്, ജെ.ശിശുപാലൻ, എൻ.എസ്സ്.എസ്സ്. ജനറൽ സെക്രട്ടറി കിടങ്ങൂർ ഗോപാലകൃഷ്ണപിള്ള, അയ്യപ്പസേവാസംഘം പ്രസിഡന്റ് ഡി.ദാമോദരൻപോറ്റി. എസ്.എൻ.ഡി.പി.യൂണിയൻ സെക്രട്ടറി അഡ്വ.സാംബശിവൻ, വെള്ളാള മഹാസഭാപ്രസിഡന്റ് പി.ആർ.രാജഗോപാൽ തുടങ്ങി 27 ഹിന്ദുസംഘടനാ പ്രതിനിധികൾ ചർച്ചയിൽ പങ്കെടുത്തു. നിലയ്ക്കൽ നിന്നും കുരിശുമാറ്റുന്നതുവരെ വ്യാപകമായ പ്രക്ഷോഭ പരിപാടികൾ ആരംഭിക്കുവാനും ആക്ഷൻ കൗൺസിൽ രൂപീകരിക്കുവാനും നിശ്ചയിച്ചു സത്യാനന്ദ സരസ്വതി ചെയർമാനും കുമ്മനം രാജശേഖരൻ ജനറൽ കൺവീനറും ജെ.ശിശുപാലൻ കൺവീനറുമായി 31പേർ അടങ്ങുന്ന നിലയ്ക്കൽ കർമ്മസമിതി രൂപീകരിച്ചു. ഏപ്രിൽ 28 നു ചെങ്ങന്നൂരിൽ കർമ്മ സമിതി ആദ്യ യോഗം ചേർന്നു.

പ്രക്ഷോഭം
വിവാദം
സർക്കാർ സമീപനം
നിലയ്ക്കൽ കർമ്മസമിതി